Ayí̵ rɨpɨ nánɨ mɨxí̵ meakí̵nɨnarɨŋwɨnɨ . “ None naŋí̵ rí̵a wiiŋwanigɨnɨ ? Sɨpí rí̵a wiiŋwanigɨnɨ ? ” yarɨŋí̵ e ninɨranéná re yaiwinarɨŋwɨnɨ , “ Gorɨxomɨ mɨxí̵darɨgí̵áyo sɨyikwí̵ mínɨŋí̵ nimónɨmáná wiirane omɨ píránɨŋí̵ nuxí̵dɨrí̵ná epaxí̵pɨ nepánɨ wiirane nerane aiwɨ seyí̵né ayí̵ aŋɨpaxí̵ e seaiiŋwanigɨnɨ . ” yaiwinarɨŋwɨnɨ . Ayí̵ “ Nɨjí̵á ámá wigí̵ dɨŋí̵yo dánɨ imónarɨgí̵ápimɨ dánɨ marí̵áɨ , Gorɨxo wá nɨneawianɨrɨ eŋí̵ sɨxí̵ neaímɨxɨŋí̵pimɨ dánɨ ayo e wiirane seyí̵né aŋɨpaxí̵ e seaiirane eŋwanigɨnɨ . ” nɨyaiwinɨrane nánɨ mɨxí̵ meakí̵nɨnarɨŋwɨnɨ .
